turjo4nis/wikipedia-bn-dump-20250701 huggingface dataset:
আডিডাস টেলস্টার ১৮

আডিডাস টেলস্টার ১৮ স্বাগতিক রাশিয়ায় অণুষ্ঠিতব্য ২০১৮ ফিফা বিশ্বকাপ ফুটবল খেলার আনুষ্ঠানিক বল। বিশ্ব ফুটবলের প্রধান নিয়ন্ত্রক সংস্থা ফিফা’র অন্যতম অংশীদার ও ১৯৭০ সাল থেকে ফিফা বিশ্বকাপে বল সরবরাহকারী আডিডাস প্রতিষ্ঠান এ বল তৈরির দায়িত্ব পায়। ১৯৭০ সালের প্রথম অাডিডাস বিশ্বকাপ বলের নাম এবং নকশাটির উপর ভিত্তি করে তৈরি করা হয়েছে এটিকে।

৯ই নভেম্বর, ২০১৭-এ লিওনেল মেসিকে দিয়ে বলটিকে উপস্থাপন করা হয়।

নামকরণ 
২০১৪ ফিফা বিশ্বকাপে গোল্ডেন বল জয়ী লিওনেল মেসি কর্তৃক ৯ই নভেম্বর, ২০১৭-এ বলটিকে পরিচয় করিয়ে দেয়া হয়। এবং বিভিন্ন বছরের বিশ্বকাপের বিজয়ীদের মধ্যে উপস্থিত ছিলেন: জিনেদিন জিদান, কাকা, আলেসান্দ্রো দেল পিয়েরো, জাবি আলোনসো এবং লুকাস পোডলস্কি। ১৯৭০ এর বিশ্বকাপের কথা স্মরণ করেই এই বলের নাম রাখা হয়েছে টেলস্টার। টেলস্টার নামকরণ করা হয়েছিল টেলস্টার স্যাটেলাইটের নামে। বলটির ডিজাইনও করা হয়েছে সত্তরের সেই বলের মতো করেই। ‘টেল’ শব্দ নেওয়া হয়েছে টেলিভিশন থেকে, ‘স্টার’ মানে তারকা। বলের সাদাকালো ডিজাইন করা হয়েছে টিভি টেলিকাস্ট নিয়ে। তখন রঙিন টিভির প্রচলন তেমন ছিল না। ‘সাদাকালো পর্দায় ফুটবল তারকাদের মাঠ দাঁপাতে দেখা যাচ্ছে’, বলের প্রতীকী অর্থতে ফুটে উঠেছে এমনটাই।

নকশা 
১৯৭০ সালের ফিফা বিশ্বকাপে ব্যবহৃত মূল টেলস্টারটি ছিল একটি কালো ও সাদা ধরনের প্রথম ফুটবল। সাদা-কালো টেলিভিশনে দেখার উপযোগী করে তৈরি হয়েছিল এই বলটি, এটি নিশ্চিত করতে যে খেলা চলাকালে টেলিভিশন দর্শকরা যেন বুঝতে পারে মাঠের কোথায় বলটি রয়েছে। সেসময় বেশিরভাগ টেলিভিশনে সাদা-কালো দৃশ্য দেখা যেত। (রঙীন টেলিভিশন সেই যুগে বিশ্বের অনেক অংশে তখনও বিরল ছিল)। যদিও টেলস্টারে ৩২ টি প্যানেল ছিল, টেলস্টার ১৮ তে ৬টি টেক্সচার্ড প্যানেল রয়েছে। সেগুলি সেলাই করা হয় নি, কিন্তু অবিচ্ছিন্নভাবে আঠা দিয়ে সংযুক্ত।

বলটিতেও রয়েছে বিশেষ ফিচার। বলে লাগানো হয়েছে চিপ, এই প্রযুক্তির নাম হচ্ছে এনএফসি, যার পূর্ণরূপ ‘নিয়ার ফিল্ড কমিউনিকেশন’। তবে, এটির খেলোয়াড়দের নিকট এর মূল্য নেই, তাদের কিক বা হেডার সম্পর্কে কোন তথ্য প্রদান করবে না এটি, যদিও অাডিডাস আগের ফুটবলে এটি প্রদান করেছে। ক্রেতারা যারা টেলস্টার ১৮ ক্রয় করবে, তারা একটি স্মার্ট ফোন ব্যবহার করে চিপের সাথে সংযোগ স্থাপন করতে সক্ষম হবে যাতে তারা কনটেন্ট ও ডাটা অ্যাক্সেস করতে পারে, যেটি এ বলের অনন্য বৈশিষ্ট্য।

উৎপাদন 
শিয়ালকোট, পাকিস্তান-এর ফরোয়ার্ড স্পোর্টস কর্তৃক টেলস্টার ১৮ বল তৈরি করা হবে।

ফাঁস 
বলের কিছু বিবরণ অফিসিয়ালভাবে প্রকাশের দুই সপ্তাহ পূর্বে ফাঁস করা হয়েছিল, যখন footyheadlines.com কর্তৃক অনলাইনে ছবি পোস্ট করা হয়েছিল বলটির।

আরো দেখুন 
 আডিডাস টেলস্টার

তথ্যসূত্র

বহিঃসংযোগ 

 Adidas

টেলস্টার ১৮
২০১৮ ফিফা বিশ্বকাপ
পাকিস্তানে তৈরি পণ্য
ফিফা বিশ্বকাপের বল
এপ্রিল ২০১৮

এপ্রিল ২০১৮-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

৩ এপ্রিল ২০১৮ (মঙ্গলবার) 
 বাংলাদেশ ও ভারতের মধ্যে সরাসরি কন্টেইনার ট্রেন চলাচল শুরু।

মৃত্যু

৪ এপ্রিল ২০১৮ (বুধবার) 
 বাংলাদেশের সাবেক যোগাযোগ মন্ত্রী মামদুদুর রহমান চৌধুরী মৃত্যুবরণ করেন।

তথ্যসূত্র 

এপ্রিল
২০১৮
মে ২০১৮

মে ২০১৮-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

মৃত্যু

৯ মে ২০১৮ (বুধবার) 
 বাংলাদেশের জাতীয় অধ্যাপক মুস্তাফা নূরউল ইসলাম মৃত্যুবরণ করেন।

তথ্যসূত্র 

মে
২০১৮
ফিফা ১৮

ফিফা ১৮ হলো একটি ফুটবল আদিখেত্যা ফিফা সিরিজের একটি ভিডিও গেম। এটি তৈরি এবং প্রকাশ করেছে ইএ স্পোর্টস এবং ২০১৭ সালের ২৯শে সেপ্টেম্বর তারিখে মাইক্রোসফট উইন্ডোজ, নিন্টেন্ডো সুইচ, প্লেস্টেশন ৩, প্লেস্টেশন ৪, এক্সবক্স ৩৬০ এবং এক্সবক্স ওয়ানের অন্য প্রকাশ করে হয়। এটি ফিফা ভিডিও গেম সিরিজের ২৫তম ভিডিও গেম। এই গেমের নিয়মিত প্রচ্ছদের কভার তারকা হিসেবে উপস্থিত হয়েছেন রিয়াল মাদ্রিদ ফুটবল ক্লাবের আক্রমণভাগের খেলোয়াড় ক্রিস্তিয়ানো রোনালদো। অন্যদিকে, এই গেমের আইকন সংস্করণের কভার তারকা হিসেবে উপস্থিত হয়েছেন সাবেক ব্রাজিলীয় এবং রিয়াল মাদ্রিদ ফুটবল ক্লাবের ফুটবলার রোনালদো।

ফিফা ১৮ ফ্রস্টবাইট ৩ গেম ইঞ্জিন ব্যবহার করে তৈরিকৃত দ্বিতীয় ফিফা গেম।, যদিও এই গেমের কিছু অংশ তৈরির জন্য অন্য আরেকটি গেম ইঞ্জিন ব্যবহার করা হয়েছে। এই গেমের প্লেস্টেশন ৪ এবং এক্সবক্স ওয়ান সংস্করণে দ্য জার্নি চলমান রাখা হয়েছে, এটি হচ্ছে একটি গল্পভিত্তিক মোড যেটি প্রথম ফিফা ১৭-এ দ্য জার্নি: হান্টার রিটার্নস নামে শুরু হয়েছিল। প্লেস্টেশন ৩ এবং এক্সবক্স ৩৬০ সংস্করণ, ফিফা ১৮: লেগাসি সংস্করণ নামে পরিচিত।

তথ্যসূত্র

বহিঃসংযোগ
 

২০১৭ ভিডিও গেম
ভিডিও গেম
লা লিগার অনুমতিপ্রাপ্ত ভিডিও গেম
ফিফা (ভিডিও গেম ধারাবাহিক)
২০১৭-এর ভিডিও গেম
ফুটবল ভিডিও গেম
প্লেস্টেশন ৩-এর ভিডিও গেম
উইন্ডোজ গেম
নাজিরপুর সারদা বালিকা বিদ্যালয় (উঃ মাঃ)

নাজিরপুর সারদা বালিকা বিদ্যালয় (উঃ মাঃ)  ভারতের পশ্চিমবঙ্গ রাজ্যের নদীয়া জেলার একটি বালিকা বিদ্যালয় । এই বিদ্যালয় টি ভারত বাংলাদেশ সীমান্ত ঘেঁষা নাজিরপুর গ্রামে অবস্থিত । ২০০১  সালে এই বিদ্যালয়ের পথ চলা শুরু ।

স্থাপনা ও ইতিহাস 
সীমান্ত ঘেঁষা এই নাজিরপুরের শিক্ষানুরাগী মানুষ এখানে একটি বালিকা বিদ্যালয়ের অভাব অনুধাবন করে । স্থানীয় মানুষের উদ্যোগে ও পশ্চিমবঙ্গ রাজ্য সরকারের আর্থিক সহযোগিতায় ২০০১ সালে এই বিদ্যালয় টি স্থাপন করা হয় ।
প্রথমে এই বিদ্যালয়ের নিজস্ব ভবন না থাকায় , পার্শ্ববর্তী নাজিরপুর বিদ্যাপীঠ এর ভবনে পঠন পাঠন শুরু হয় । পরবর্তীতে এখন সুন্দর ও উন্নত পরিকাঠামোয় বিদ্যালয়ের নতুন ভবন নির্মিত হয়েছে ।

ভৌগোলিক অবস্থান 
পশ্চিমবঙ্গের নদীয়া জেলার উত্তরে , বাংলাদেশের আন্তর্জাতিক সীমানা থেকে কয়েক কিলোমিটার পশ্চিমে তেহট্ট মহকুমার নাজিরপুরে এই বালিকা বিদ্যালয়টি অবস্থান করছে ।

কৃতী ছাত্রছাত্রী

ক্রীড়া ও সংস্কৃতি

স্বয়ংসিদ্ধা কমিটি 
এই বিদ্যালয় বাল্যবিবাহের বিরুদ্ধে অনেক গুরুত্বপূর্ণ ভূমিকা নিয়েছে। এই বিদ্যালয়ের গঠিত "স্বয়ং সিদ্ধা " কমিটির তৎপরতায় অনেক বাল্যবিবাহ রদের উজ্জ্বল দৃষ্টান্ত আছে ।

তথ্যসূত্র
মিজোরাম বিশ্ববিদ্যালয়

মিজোরাম বিশ্ববিদ্যালয় ভারত সরকারের বিশ্ববিদ্যালয় অনুদান কমিশনের অধীন একটি কেন্দ্রীয় বিশ্ববিদ্যালয় এবং ২০০১ সালের জুলাই মাসে ভারতীয় সংসদের মিজোরাম বিশ্ববিদ্যালয় আইন (২০০০) দ্বারা প্রতিষ্ঠিত।  মিজোরাম বিশ্ববিদ্যালয় (সংশোধনী) বিল ২০০৭ অনুযায়ী ভারতের রাষ্ট্রপতি সরকারি পরিদর্শক হিসাবে এবং মিজোরামের গভর্নর প্রধান রেক্টর হিসাবে কাজ করেন বিশ্ববিদ্যালয়টিতে।  আইন অনুযায়ী, বিশ্ববিদ্যালয়ের উদ্দেশ্যগুলি হচ্ছে শিক্ষার এমন শাখায় শিক্ষানুরাগী ও গবেষণা সুবিধা প্রদানের মাধ্যমে জ্ঞানের বিস্তার ও অগ্রগতি সাধন করা, যেগুলি উপযুক্ত বলে মনে হতে পারে, মানবিক, প্রাকৃতিক ও শারীরিক বিজ্ঞান, সামাজিক বিজ্ঞান বিষয়ক সমন্বিত পাঠ্যসূচির জন্য বিধান করা ,বন বিভাগ এবং অন্যান্য অনুষদভুক্ত বিশ্ববিদ্যালয়ের শিক্ষাগত কর্মসূচিতে অন্তর্ভুক্ত করা; শিক্ষার শৃঙ্খলাভিত্তিক গবেষণা ও গবেষণার উদ্ভাবনের জন্য যথাযথ ব্যবস্থা গ্রহণ; মিজোরাম রাজ্যের উন্নয়নে মানব শক্তিকে শিক্ষিত করা ও প্রশিক্ষণ প্রদান; সামাজিক ও অর্থনৈতিক অবস্থার উন্নতিতে বিশেষ মনোযোগ প্রদান এবং সেই রাষ্ট্রের জনগণের কল্যাণে, তাদের বুদ্ধিগত, শিক্ষাগত ও সাংস্কৃতিক বিকাশ । এই গুলি মাথায় রেখে মিজোরাম বিশ্ববিদ্যালয় শিক্ষাগত এবং প্রশাসনিক উন্নয়নের জন্য বিভিন্ন কর্মসূচি চালু করেছে।

ইতিহাস 
৩০ জুন ১৯৮৬ তারিখে মিজোরাম ন্যাশনাল ফ্রন্ট এবং ভারত সরকারের  মধ্যে মিজোরাম অ্যাকর্ডের ফলটি হল নিজোরাম বিশ্ববিদ্যালয়।  তবে, এটি সূচনা থেকে শুরু নয়। ১৯৭৮ সাল থেকে উত্তর পূর্বাঞ্চলের পার্বত্য বিশ্ববিদ্যালয়ে, যার সদর দপ্তর ছিল শিলং, মিজোরাম ক্যাম্পাস টি চালু ছিল।  ২০০৮ সালের ২রা জুলাই ভারতীয় সংসদ কর্তৃক মিজোরাম বিশ্ববিদ্যালয় আইন বলে এনইএইচইউ এর বিদ্যমান মিজোরাম ক্যাম্পাসের সমস্ত সুবিধা অক্ষুণ্ন রেখে আনুষ্ঠানিকভাবে বিশ্ববিদ্যালয়টির প্রতিষ্ঠা হয়। বিশ্ববিদ্যালয়ের এক্তিয়ার তাই সমগ্র মিজোরাম এর মধ্যে বিস্তৃত। প্রাথমিকভাবে বিশ্ববিদ্যালয়ের সাতটি শিক্ষা বিভাগ এনইএইচইউ থেকে চলে এসেছিল, কিন্তু এখন এটির মোট ১৮ টি শিক্ষা বিভাগ রয়েছে। বর্তমান দশম পরিকল্পনার মধ্যে এখানে মোট সাতাশটি বিভাগ চালুর আশা রয়েছে। গত দুই দশক ধরে এনইএইচইউ -এর অধীন বিশ্ববিদ্যালয়টি  আইজলের বিভিন্ন ভাড়া বাড়ী থেকে কাজ চালায়।

বিদ্যায়তন 

প্রধান প্রশাসন এবং তানহরিল আইজল এর স্থায়ী ক্যাম্পাসের কিছু শিক্ষা বিভাগের সাম্প্রতিক পদক্ষেপের পর মিজোরাম বিশ্ববিদ্যালয়ে প্রচুর পরিবর্তন এসেছে। অল্প কিছু শিক্ষা বিভাগ ও স্পোর্টস সেল, মেডিকেল ক্লিনিক এবং সেন্ট্রাল লাইব্রেরী ছাড়া বিশ্ববিদ্যালয়টি এখন প্রধান ক্যাম্পাসে সুসংহত ভাবে কাজ করছে। মিজোরাম সরকার কর্তৃক ইজারা দেওয়া তানহরিলের সবুজ ও মনোরম পাহাড় সমন্বিত ৯৭৮.১৯৮৮ একর (৩৯৫.৮৬৩০ হেক্টর) পরিমাপের একটি জমিতে মিজোরাম বিশ্ববিদ্যালয়ের স্থায়ী ক্যাম্পাসটি রয়েছে।  নির্মাণ কাজের জন্য ডোনার প্রদত্ত ২৫ কোটি টাকা এবং মিজোরাম বিশ্ববিদ্যালয়ের অবকাঠামো উন্নয়নের জন্য দশম পঞ্চবার্ষিকী পরিকল্পনা অনুযায়ী ইউজিসি গ্রান্টের প্রত্যাশিত প্রতিশ্রুতি ৩৪.৫০ কোটি টাকার উন্নয়ন এবং নির্মাণ কাজগুলির সৌজন্যে এটি এখন বিরাট  পরিবর্তনের মধ্য দিয়ে চলছে।

তথ্যসূত্র

বহিঃসংযোগ

Int. Scholarship: Link: www.daad.org/

ভারতের কেন্দ্রীয় বিশ্ববিদ্যালয়
২০০১-এ প্রতিষ্ঠিত শিক্ষাপ্রতিষ্ঠান
২০০১-এ মিজোরামে প্রতিষ্ঠিত
জাবিভাকা

জাবিভাকা () রাশিয়ায় অনুষ্ঠিত ২০১৮ ফিফা বিশ্বকাপের আনুষ্ঠানিক সৌভাগ্যবাহী প্রাণীচরিত্র বা "মাস্কট"। ২১শে অক্টোবর ২০১৬ তারিখে এই চরিত্রটিকে উন্মোচন করা হয়। জাবিভাকা বাদামী ও সাদা পশমের টি-শার্ট পরিহিত একটি মনুষ্যরূপী নেকড়ে, যার টি-শার্টে লেখা রয়েছে "রাশিয়া ২০১৮", যার চোখে কমলা রঙের খেলাধুলার চশমা। সাদা, নীল এবং লাল টি- শার্ট এবং শর্টস সমন্বয় রুশ দলের জাতীয় রং। রুশ ভাষায় "জাবিভাকা" শব্দের অর্থ হচ্ছে "যিনি গোল করেন"। ফুটবলের নিয়ন্ত্রক সংস্থা ফিফার ওয়েবসাইটে এই চরিত্রটিকে আকর্ষণীয়, আত্মবিশ্বাসী ও সামাজিক হিসেবে বর্ণনা করা হয়েছে। এ চরিত্রটির মাধ্যমে ক্ষুদ্র এক ফুটবলারকে ফুটিয়ে তোলা হয়েছে যে কিনা একজন তারকা ফুটবলার হয়ে উঠতে চেষ্টা করে।

রুশ ছাত্রী একাতেরিনা বোচারোভা জাবিভাকা চরিত্রটির নকশা করেছেন। মাস্কটটিকে ইন্টারনেটে ভোটের মাধ্যমে নির্বাচিত করা হয়েছিল।

নির্বাচন 
বিশ্বকাপের প্রাণীচরিত্র বেছে নিতে ফিফা একটি অনলাইন জরিপের আয়োজন করেছিল। চ্যানেল ওয়ান রাশিয়ার ইভেনিং আরজেন্ট-এ ২২শে অক্টোবর ২০১৬ তারিখে নির্বাচনের ফলাফল ঘোষণা করা হয়। রাশিয়া বিশ্বকাপ প্রাণীচরিত্র নির্বাচিত হতে শেষ তিনে লড়েছে বাঘ, বিড়াল, নেকড়ে।১০ লাখেরও বেশি ফুটবলভক্তের মধ্যে ৫৩ শতাংশ বেছে নিয়েছেন নেকড়েরূপী ‘জাবিভাকা’কে। বাঘ পেয়েছে ২৭ শতাংশ ভোট, বিড়ালের ভোট ২০ শতাংশ। যেটি ২০১৬ সালের সেপ্টেম্বরে ফিফা প্লাটফর্মের সাথে এবং চ্যানেল ওয়ানে সরাসরি সম্প্রচারের সময় অনুষ্ঠিত হয়, সেখানে সৃজনশীল প্রতিযোগিতারও ফলাফল ঘোষিত হয়।

আরো দেখুন
 ফিফা বিশ্বকাপ মাস্কট

তথ্যসূত্র

বহিঃসংযোগ

 FIFA's official webpage on Zabivaka

২০১৮ ফিফা বিশ্বকাপ
কাল্পনিক নেকড়ে
ফিফা বিশ্বকাপ মাস্কট
আমীন হারিস

আমীন হারিস (; জন্ম: ১৮ জুন ১৯৯৭) হলেন একজন ফ্রান্সে জন্মগ্রহণকারী মরক্কোর পেশাদার ফুটবলার, যিনি জার্মান ক্লাব শালকে ০৪ এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।

আন্তর্জাতিক ক্যারিয়ার 
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

ক্যারিয়ার পরিসংখ্যান

আন্তর্জাতিক

সম্মাননা

আন্তর্জাতিক 
 উয়েফা ইউরোপিয়ান অনূর্ধ্ব-১৯ চ্যাম্পিয়নশিপ: ২০১৬

ব্যক্তিগত 
 ২০১৬ উয়েফা ইউরোপিয়ান অনূর্ধ্ব-১৯ চ্যাম্পিয়নশিপ টুর্নামেন্টের সেরা দল: ২০১৬

তথ্যসূত্র

বহিঃসংযোগ 
 France profile  at FFF

১৯৯৭-এ জন্ম
জীবিত ব্যক্তি
ফুটবল মধ্যমাঠের খেলোয়াড়
মরক্কী ফুটবলার
মরক্কোর আন্তর্জাতিক ফুটবলার
ফরাসি ফুটবলার
মরক্কী বংশোদ্ভূত ফরাসি নাগরিক
লিগ ১-এর খেলোয়াড়
বুন্দেসলিগার খেলোয়াড়
২০১৮ ফিফা বিশ্বকাপের খেলোয়াড়
ফুটবল ক্লাব শালকে ০৪-এর খেলোয়াড়
ফুটবল ক্লাব নাঁতের খেলোয়াড়
২০২২ ফিফা বিশ্বকাপের খেলোয়াড়
ফ্রান্সের আন্তর্জাতিক যুব ফুটবলার
পারি সাঁ-জেরমাঁর ফুটবলার
রেড স্টার ফুটবল ক্লাবের খেলোয়াড়
ওলাঁপিক দ্য মার্সেইয়ের খেলোয়াড়
ফরাসি প্রবাসী ফুটবলার
জার্মানিতে প্রবাসী ফুটবলার
২০২৩ আফ্রিকা কাপ অব নেশন্সের খেলোয়াড়
পুরুষ ফুটবল মধ্যমাঠের খেলোয়াড়
ফরাসি জাতীয় চ্যাম্পিয়নশিপ ৩-এর খেলোয়াড়
২১শ শতাব্দীর ফরাসি পুরুষ ক্রীড়াবিদ
ফ্রান্সের নাগরিকীকৃত নাগরিক
সুফিয়ান আম্রাবাত

সুফিয়ান আম্রাবাত (; জন্ম: ২১ আগস্ট ১৯৯৬) হলেন নেদারল্যান্ডসে জন্মগ্রহণকারী মরক্কোর একজন পেশাদার ফুটবলার, যিনি ওলন্দাজ ক্লাব ফেয়েনুর্ড এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।

আন্তর্জাতিক ক্যারিয়ার

মরক্কো
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

ব্যক্তিগত জীবন
তিনি হচ্ছেন মরক্কোর আরেক আন্তর্জাতিক খেলোয়াড় নরদিন আম্রাবাতের ছোট ভাই।

তথ্যসূত্র

বহিঃসংযোগ
 
 
 

১৯৯৬-এ জন্ম
জীবিত ব্যক্তি
মরক্কী ফুটবলার
মরক্কোর আন্তর্জাতিক ফুটবলার
ওলন্দাজ ফুটবলার
মরক্কী বংশোদ্ভূত ওলন্দাজ
ফুটবল মধ্যমাঠের খেলোয়াড়
এরেডিভিজির খেলোয়াড়
২০১৮ ফিফা বিশ্বকাপের খেলোয়াড়
এসিএফ ফিওরেন্তিনার খেলোয়াড়
এল্লাস ভেরোনা ফুটবল ক্লাবের খেলোয়াড়
সেরিয়ে আ-এর খেলোয়াড়
বেলজীয় প্রো লিগের খেলোয়াড়
ক্লাব ব্রুজের খেলোয়াড়
নেদারল্যান্ডসের আন্তর্জাতিক যুব ফুটবলার
২০২২ ফিফা বিশ্বকাপের খেলোয়াড়
ফেইয়ানর্টের খেলোয়াড়
মরক্কোর আন্তর্জাতিক যুব ফুটবলার
বেলজিয়ামে প্রবাসী ফুটবলার
ইতালিতে প্রবাসী ফুটবলার
২০২১ আফ্রিকা কাপ অব নেশন্সের খেলোয়াড়
২০২৩ আফ্রিকা কাপ অব নেশন্সের খেলোয়াড়
প্রিমিয়ার লিগের খেলোয়াড়
পুরুষ ফুটবল মধ্যমাঠের খেলোয়াড়
ফুটবল ক্লাব উট্রেখ্ট‌ের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
ফেনারবাহচে ফুটবল ক্লাবের খেলোয়াড়
সুপার লিগের খেলোয়াড়
মেহদী কারসেলা

মেহদী ফ্রান্সোয়েস কারসেলা-গন্সালেস (; জন্ম: ১ জুলাই ১৯৮৯) হলেন বেলজিয়ামে জন্মগ্রহণকারী সাবেক বেলজীয় এবং মরক্কোর একজন পেশাদার ফুটবলার, যিনি স্পেনীয় ক্লাব গ্রানাদা হতে স্ট্যান্ডার্ড লিজে ধারে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।

ক্যারিয়ার পরিসংখ্যান

আন্তর্জাতিক

সম্মাননা
স্ট্যান্ডার্ড লিজ
 বেলজীয় প্রো লিগ: ২০০৮–০৯
 বেলজীয় কাপ: ২০১০–১১, ২০১৭–১৮
 বেলজীয় সুপার কাপ: ২০০৯

আনঝি মাখাচকালা
 রাশিয়ান কাপ: রানার-আপ ২০১২–১৩

বেনফিকা
 প্রিমেইরা লিগা: ২০১৫–১৬
 তাকা দা লিগা: ২০১৫–১৬

তথ্যসূত্র

বহিঃসংযোগ

 Benfica official profile  
 
 
 Belgium stats at Belgian FA

১৯৮৯-এ জন্ম
জীবিত ব্যক্তি
মরক্কী ফুটবলার
মরক্কোর আন্তর্জাতিক ফুটবলার
বেলজিয়ামে প্রবাসী ফুটবলার
পর্তুগালে প্রবাসী ফুটবলার
স্পেনে প্রবাসী ফুটবলার
স্পোর্ট লিসবোয়া বেনফিকার খেলোয়াড়
বেলজীয় প্রো লিগের খেলোয়াড়
প্রিমেইরা লিগার খেলোয়াড়
লা লিগার খেলোয়াড়
২০১৭ আফ্রিকা কাপ অব নেশন্সের খেলোয়াড়
বেলজিয়ামের আন্তর্জাতিক ফুটবলার
বেলজীয় ফুটবলার
ফুটবল মধ্যমাঠের খেলোয়াড়
২০১৮ ফিফা বিশ্বকাপের খেলোয়াড়
গ্রানাদা ফুটবল ক্লাবের খেলোয়াড়
রুশ প্রিমিয়ার লিগের খেলোয়াড়
ফুটবল ক্লাব আনঝি মাখাচকালার খেলোয়াড়
স্ট্যান্ডার্ড লিয়েজের খেলোয়াড়
গ্রিসে প্রবাসী ফুটবলার
২০১২ আফ্রিকা কাপ অব নেশন্সের খেলোয়াড়
বেলজিয়ামের আন্তর্জাতিক যুব ফুটবলার
বেলজিয়ামের অনূর্ধ্ব-২১ আন্তর্জাতিক ফুটবলার
স্পেনে বেলজীয় প্রবাসী ক্রীড়াবিদ
রাশিয়ায় প্রবাসী ফুটবলার
স্পেনীয় বংশোদ্ভূত মরক্কী ব্যক্তি
অলিম্পিয়াকোস ফুটবল ক্লাবের খেলোয়াড়
পুরুষ ফুটবল মধ্যমাঠের খেলোয়াড়
ইউসেফ আইত বেনাসের

ইউসেফ আইত বেনাসের (জন্ম: ৭ জুলাই ১৯৯৬) হলেন মরক্কোর একজন পেশাদার ফুটবলার, যিনি ফরাসি ক্লাব এএস মোনাকো এফসি হতে স্তাদ মালহের্বে কঁনে ধারে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।

আন্তর্জাতিক ক্যারিয়ার 
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

ক্যারিয়ার পরিসংখ্যান

আন্তর্জাতিক

তথ্যসূত্র 

১৯৯৬-এ জন্ম
জীবিত ব্যক্তি
ফুটবল মধ্যমাঠের খেলোয়াড়
মরক্কী ফুটবলার
মরক্কোর আন্তর্জাতিক ফুটবলার
ফরাসি ফুটবলার
মরক্কী বংশোদ্ভূত ফরাসি নাগরিক
নঁসি স্পোর্টস অ্যাসোসিয়েশনের খেলোয়াড়
স্তাদ মালের্ব কঁয়ের খেলোয়াড়
লিগ ১-এর খেলোয়াড়
লিগ ২-এর খেলোয়াড়
২০১৭ আফ্রিকা কাপ অব নেশন্সের খেলোয়াড়
২০১৮ ফিফা বিশ্বকাপের খেলোয়াড়
ফুটবল ক্লাব জিরোঁদেঁ দে বর্দোর খেলোয়াড়
মোনাকো ফুটবল ক্লাবের খেলোয়াড়
সেঁত-এতিয়েন স্পোর্টস অ্যাসোসিয়েশনের খেলোয়াড়
২০১৯ আফ্রিকা কাপ অব নেশন্সের খেলোয়াড়
টিএফএফ প্রথম লিগের খেলোয়াড়
ফরাসি প্রবাসী ফুটবলার
তুরস্কে প্রবাসী ফুটবলার
পুরুষ ফুটবল মধ্যমাঠের খেলোয়াড়
২১শ শতাব্দীর ফরাসি পুরুষ ক্রীড়াবিদ
ফ্রান্সের নাগরিকীকৃত নাগরিক
হাকিম জিয়েশ

হাকিম জিয়েশ (জন্ম: ১৯ মার্চ ১৯৯৩) হলেন মরক্কোর একজন পেশাদার ফুটবলার, যিনি ওলন্দাজ ক্লাব এএফসি আয়াক্স এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি আয়াক্সের হয়ে এরেডিভিসিতে খেলেন। তিনি তার খেলার কৌশল এবং ফ্রি-কিকের ক্ষমতার জন্য অধিক পরিচিত।

আন্তর্জাতিক

মরক্কো
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

ক্যারিয়ার পরিসংখ্যান

আন্তর্জাতিক

সম্মাননা

ক্লাব
আয়াক্স
 উয়েফা ইউরোপা লিগ: রানার-আপ ২০১৬–১৭

ব্যক্তিগত
 এরেডিভিসি সেরা সহায়তাকারী: ২০১৪–১৫, ২০১৬–১৭, ২০১৭–১৮
 মার্স দ্যঁ'অর (মরক্কোর সেরা খেলোয়াড়): ২০১৬
এএফসি আয়াক্স বছরের সেরা খেলোয়াড়: ২০১৭–১৮
বছরের সেরা ওলন্দাজ খেলোয়াড় গোল্ডেন বুট: ২০১৮

তথ্যসূত্র

বহিঃসংযোগ

 Voetbal International profile  
 Netherlands U21 stats at OnsOranje

১৯৯৩-এ জন্ম
জীবিত ব্যক্তি
ফুটবল মধ্যমাঠের খেলোয়াড়
মরক্কী ফুটবলার
মরক্কোর আন্তর্জাতিক ফুটবলার
ওলন্দাজ ফুটবলার
মরক্কী বংশোদ্ভূত ওলন্দাজ
এরেডিভিজির খেলোয়াড়
২০১৮ ফিফা বিশ্বকাপের খেলোয়াড়
চেলসি ফুটবল ক্লাবের খেলোয়াড়
প্রিমিয়ার লিগের খেলোয়াড়
২০১৯ আফ্রিকা কাপ অব নেশন্সের খেলোয়াড়
নেদারল্যান্ডসের আন্তর্জাতিক যুব ফুটবলার
২০২২ ফিফা বিশ্বকাপের খেলোয়াড়
নেদারল্যান্ডসের অনূর্ধ্ব-২১ আন্তর্জাতিক ফুটবলার

ফুটবল উইঙ্গার
এএফসি আয়াক্সের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
২০২৩ আফ্রিকা কাপ অব নেশন্সের খেলোয়াড়
পুরুষ ফুটবল মধ্যমাঠের খেলোয়াড়
স্পোর্টস ক্লাব হেরেনভেনের খেলোয়াড়
গালাতাসারায় ফুটবল ক্লাবের খেলোয়াড়
আল দুহাইল স্পোর্টস ক্লাবের খেলোয়াড়
সুপার লিগের খেলোয়াড়
কাতার স্টার্স লিগের খেলোয়াড়
ফয়সাল ফজর

ফয়সাল ফজর (; জন্ম: ১ আগস্ট ১৯৮৮) হলেন মরক্কোর একজন পেশাদার ফুটবলার, যিনি স্পেনীয় ক্লাব হেতাফে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।

আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

ক্যারিয়ার পরিসংখ্যান

আন্তর্জাতিক গোল
স্কোর এবং ফলাফলের কলামে মরক্কোর গোলসংখ্যা প্রথমে উল্লেখ করা হয়েছে।

তথ্যসূত্র

বহিঃসংযোগ

জীবিত ব্যক্তি
১৯৮৮-এ জন্ম
মরক্কোর আন্তর্জাতিক ফুটবলার
ফরাসি ফুটবলার
মরক্কী বংশোদ্ভূত ফরাসি নাগরিক
ফুটবল মধ্যমাঠের খেলোয়াড়
লিগ ১-এর খেলোয়াড়
লিগ ২-এর খেলোয়াড়
ফরাসি জাতীয় চ্যাম্পিয়নশিপের খেলোয়াড়
স্তাদ মালের্ব কঁয়ের খেলোয়াড়
লা লিগার খেলোয়াড়
ফরাসি প্রবাসী ফুটবলার
স্পেনে প্রবাসী ফুটবলার
২০১৭ আফ্রিকা কাপ অব নেশন্সের খেলোয়াড়
২০১৮ ফিফা বিশ্বকাপের খেলোয়াড়
মরক্কী ফুটবলার
দেপোর্তিবো লা করুনিয়ার খেলোয়াড়
এলচে ফুটবল ক্লাবের খেলোয়াড়
হেতাফে ফুটবল ক্লাবের খেলোয়াড়
এতোয়াল ফুটবল ক্লাবের খেলোয়াড়
ক্লাব মুনিসিপাল স্পোর্তিভ ওয়াসেলের খেলোয়াড়
সিভাসস্পোরের খেলোয়াড়
২০১৯ আফ্রিকা কাপ অব নেশন্সের খেলোয়াড়
সুপার লিগের খেলোয়াড়
সৌদি পেশাদার লিগের খেলোয়াড়
সৌদি আরবে প্রবাসী ফুটবলার
তুরস্কে প্রবাসী ফুটবলার
স্পেনে ফরাসি প্রবাসী ক্রীড়াবিদ
২০২১ আফ্রিকা কাপ অব নেশন্সের খেলোয়াড়
পুরুষ ফুটবল মধ্যমাঠের খেলোয়াড়
২১শ শতাব্দীর ফরাসি পুরুষ ক্রীড়াবিদ
রাজীব গান্ধী আন্তর্জাতিক ক্রিকেট স্টেডিয়াম, দেরাদুন

রাজীব গান্ধী আন্তর্জাতিক ক্রিকেট স্টেডিয়াম () উত্তরাখণ্ডের দেরাদুনের রায়পুর অঞ্চলে নির্মিত ভারতের বহুমূখী স্টেডিয়াম। এ রাজ্যের প্রথম আন্তর্জাতিক মানের স্টেডিয়াম হিসেবে এর নির্মাণ করা হয়। শাপুরজী পালোঞ্জী ইঞ্জিনিয়ারিং এন্ড কনস্ট্রাকশন এর অবকাঠামো নির্মাণের দায়িত্ব পায়। স্টেডিয়ামটি নির্মাণে ২৩৭ কোটি রূপি ব্যয় করা হয়েছে। মে, ২০১৮ সালে আফগানিস্তান ক্রিকেট বোর্ড (এসিবি) ঘোষণা করে যে, জুন, ২০১৮ সালে ভারতের মাটিতে স্বাগতিক দল হিসেবে আফগানিস্তান, বাংলাদেশ ক্রিকেট দলের মোকাবেলা করবে। এরফলে, এ স্টেডিয়ামটি প্রথম আন্তর্জাতিক খেলা আয়োজনের মর্যাদা লাভ করবে।

ইতিহাস 
২০০০ সালে উত্তরাখণ্ড রাজ্য হিসেবে প্রতিষ্ঠা পায়। উত্তরপ্রদেশে ক্রীড়া সুবিধাদি থাকায় উত্তরাখণ্ড খুব কমই রঞ্জী ট্রফি খেলা আয়োজনের সুযোগ পেতো। অবকাঠামোর অভাবে খেলোয়াড়েরা বিভিন্ন রাজ্যে চলে যেতে থাকেন।

নভেম্বর, ২০১২ সালে উত্তরাখণ্ডের তৎকালীন মুখ্যমন্ত্রী বিজয় বাহুগুণা স্টেডিয়ামের ভিত্তিপ্রস্তর স্থাপন করেন। এরপর ১৬ ডিসেম্বর, ২০১৬ তারিখে মুখ্যমন্ত্রী হরিষ রাওয়াত আইপিএলের সভাপতি রাজীব শুক্লাকে সাথে নিয়ে স্টেডিয়ামটির উদ্বোধন করেন। স্টেডিয়াম নির্মাণে মোট ২৩৭.২০ কোটি রূপি খরচ হয়। স্টেডিয়ামে ২৫,০০০ দর্শক বসার ব্যবস্থা রাখা হয়। দিবা-রাত্রির খেলাগুলোর জন্য ফ্লাড লাইট রয়েছে। প্রচলিত কুমাওনি চিত্রকলায় আইপান আকৃতিতে আসনগুলো স্থাপন করা হয়। রাজ্যের প্রথম আন্তর্জাতিকমানের স্টেডিয়ামটি ২৩ একর জমির উপর নির্মিত।

স্টেডিয়ামটিকে ভারতের মাটিতে দ্বিতীয় নিজ মাঠের মর্যাদা দিয়েছে আফগানিস্তান ক্রিকেট দল।

তথ্যসূত্র

বহিঃসংযোগ 
Rajiv Gandhi International Cricket Stadium at ESPNcricinfo

ভারতের ক্রিকেট মাঠ
উত্তরাখণ্ডের খেলাধূলার মাঠ
উত্তরাখণ্ডভিত্তিক ক্রীড়া
দেরাদুনের ভবন ও স্থাপনা
উত্তরাখণ্ডের ক্রিকেট মাঠ
দেরাদুনভিত্তিক ক্রীড়া
ভারতের প্রস্তাবিত খেলাধূলার মাঠ
ভারতের টেস্ট ক্রিকেট মাঠ
উত্তরাখণ্ড
২০১৬-এ সম্পন্ন ক্রীড়া মাঠ
নরদিন আম্রাবাত

নুরেদ্দিন "নরদিন" আম্রাবাত (; জন্ম: ৩১ মার্চ ১৯৮৭) হলেন মরক্কোর একজন পেশাদার ফুটবলার, যিনি ইংরেজ ক্লাব ওয়াটফোর্ড ফুটবল ক্লাব হতে স্পেনীয় ক্লাব লেগানেসে ধারে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।

আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

ব্যক্তিগত জীবন
তিনি হচ্ছেন মরক্কোর আরেক আন্তর্জাতিক খেলোয়াড় সোফয়ান আম্রাবাতের বড় ভাই।

তথ্যসূত্র

বহিঃসংযোগ

 
 
 
 
 Holland stats at OnsOranje

১৯৮৯-এ জন্ম
জীবিত ব্যক্তি
মরক্কী ফুটবলার
মরক্কোর আন্তর্জাতিক ফুটবলার
ফুটবল উইঙ্গার
এরেডিভিজির খেলোয়াড়
সুপার লিগের খেলোয়াড়
লা লিগার খেলোয়াড়
প্রিমিয়ার লিগের খেলোয়াড়
তুরস্কে প্রবাসী ফুটবলার
স্পেনে প্রবাসী ফুটবলার
ইংল্যান্ডে প্রবাসী ফুটবলার
২০১২ গ্রীষ্মকালীন অলিম্পিকের ফুটবলার
২০১৮ ফিফা বিশ্বকাপের খেলোয়াড়
ক্লাব দেপোর্তিভো লেগানেসের খেলোয়াড়
মালাগা ফুটবল ক্লাবের খেলোয়াড়
ওয়াটফোর্ড ফুটবল ক্লাবের খেলোয়াড়
গালাতাসারায় ফুটবল ক্লাবের খেলোয়াড়
কায়সেরিস্পোরের খেলোয়াড়
২০১৯ আফ্রিকা কাপ অব নেশন্সের খেলোয়াড়
এরস্টে ডিভিজির খেলোয়াড়
গ্রিসে প্রবাসী ফুটবলার
সৌদি পেশাদার লিগের খেলোয়াড়
২০১৩ আফ্রিকা কাপ অব নেশন্সের খেলোয়াড়
২০১২ আফ্রিকা কাপ অব নেশন্সের খেলোয়াড়
নেদারল্যান্ডসের অনূর্ধ্ব-২১ আন্তর্জাতিক ফুটবলার
১৯৮৭-এ জন্ম
পিএসভি আইন্দোভেনের খেলোয়াড়
আল নাসর ফুটবল ক্লাবের খেলোয়াড়
সৌদি আরবে প্রবাসী ফুটবলার
হাল সিটি এএফসির খেলোয়াড়
উত্তর-পূর্ব পার্বত্য বিশ্ববিদ্যালয়

উত্তর-পূর্ব পার্বত্য বিশ্ববিদ্যালয় (এনইএইচইউ) হল ১৯৭৩ সালের ১৯ জুলাই ভারতীয় সংসদের একটি আইন দ্বারা প্রতিষ্ঠিত একটি কেন্দ্রীয় বিশ্ববিদ্যালয়। বিশ্ববিদ্যালয়টি মেঘালয় রাজ্যের রাজধানী শিলংয়ের উপকণ্ঠে অবস্থিত। মেঘালায়ের শিলং এবং তুরায় বিশ্ববিদ্যালয়ের দুটি ক্যাম্পাস রয়েছে। তুরা ক্যাম্পাসটি একজন প্রো-ভাইস চ্যান্সেলরের অধীনে কাজ করে। 

এই বিশ্ববিদ্যালয়টি বিশ্ববিদ্যালয় মঞ্জুরি কমিশনের উৎকর্ষতার ক্ষমতাযুক্ত বিশ্ববিদ্যালয় (২00৬ সালে প্রদত্ত)। এটি মেঘালয়, নাগাল্যান্ড, অরুণাচল প্রদেশ এবং মিজোরাম সহ উত্তরপূর্ব ভারতের রাজ্যগুলির জন্য একটি আঞ্চলিক বিশ্ববিদ্যালয় হিসেবে প্রতিষ্ঠিত হয়েছিল। এটি ১৯৯৪ সালে নাগাল্যান্ড বিশ্ববিদ্যালয় এবং ২০০১ সালে মিজোরাম বিশ্ববিদ্যালয়কে জন্ম দেয়।

প্রশাসন 

প্রশাসনের প্রধান হলেন ভাইস-চ্যান্সেলর (ভিসি), যিনি পাঁচ বছরের মেয়াদে বিশ্ববিদ্যালয়ের পরিদর্শক, ভারতের রাষ্ট্রপতি, দ্বারা নিযুক্ত হন। মেঘালয়ের গভর্নর হলেন প্রধান রেক্টর। ভিসি'র অধীনে আছেন দুজন প্রো-ভাইস-চ্যান্সেলর, তুরা ও শিলংয়ের দুটি ক্যাম্পাসের জন্য, এবং একজন রেজিস্ট্রার।  এপ্রিল ২০১৮ সালের হিসাব মত ভিসি আছেন এস কে শ্রীবাস্তব। 

শুরুতে, শিলং এ এনইএইচইউ বা উত্তর-পূর্ব পার্বত্য বিশ্ববিদ্যালয়ের শিক্ষাবিভাগ ও প্রশাসন শিলং শহরে তিনটি প্রধান স্থান থেকে কাজ করছিল; একটি ময়ূরবঙ্গের প্রাক্তন মহারাজার থেকে, আর একটি বিজনির রানীর থেকে এবং তৃতীয়টি মেঘালয় সরকারের থেকে যা হর্স-শু বিল্ডিং নামে পরিচিত। বিশ্ববিদ্যালয়টি এখন তার কেন্দ্রীয় প্রশাসন চালায় তার প্রধান ক্যাম্পাস মকাইনরো-উমসিং থেকে।

বিদ্যায়তন 
এনইএইচএউ- এর দুটি একাডেমিক ক্যাম্পাস রয়েছে, একটি শিলংয়ের মকাইনরো-উমসিং এলাকায় এবং অন্যটি চন্দমারির তুরা তে। শিলং হল একাডেমিক এবং প্রশাসনিক বিভাগের সদর দপ্তর। প্রধান ক্যাম্পাসটি ১২২৫ একর এলাকা নিয়ে বিস্তৃত। এখানে জায়গা পেয়েছে ন্যাশনাল কাউন্সিল অব সায়েন্স যাদুঘর (এনসিএসএম), ইন্দিরা গান্ধী ন্যাশনাল ওপেন ইউনিভার্সিটি (আইজিএনওউ), ইন্ডিয়ান কাউন্সিল অফ সোশ্যাল সায়েন্স রিসার্চ (আইসিএসএসআর), স্পোর্টস অথরিটি অফ ইন্ডিয়া (এসএআই) এবং ইংলিশ ও ফরেন ল্যাঙ্গুয়েজেস ইউনিভার্সিটি (ইএফএলইউ)।

গ্রন্থাগার 
কেন্দ্রীয় গ্রন্থাগারটি ১৯৭৩ সালে শুরু হয়েছিল ৬০০ সংগৃহীত বই দিয়ে। এর সদস্যপদে আছেন বিশ্ববিদ্যালয় এবং কলেজ শিক্ষকেরা, স্নাতকোত্তর এবং স্নাতক সাম্মানিক ছাত্ররা এবং অশিক্ষক কর্মীরা। শিলং ক্যাম্পাসের স্থায়ী গ্রন্থাগারটি ভারতের উত্তর-পূর্ব অঞ্চলের উন্নয়ন মন্ত্রক (MDoNER) এর আর্থিক সহায়তা পেয়েছে এবং ২০০৬ সালে এটির উদ্বোধন করা হয়। এখন এখানে ২,৩০,০০০-এরও বেশি বই, ৩৮,০০০ সাময়িক পত্রিকার সংগ্রহ রয়েছে এবং এটি ৩১৬ টি বিদেশী এবং ৩৬৬ টি ভারতীয় পত্রিকার গ্রাহক।

বিচারব্যবস্থা এবং অনুমোদিত কলেজ 
বিশ্ববিদ্যালয়ের অধিকারের সীমা মূলতঃ মেঘালয় এবং নাগাল্যান্ড রাজ্যে এবং পূর্বকালীন অরুণাচল প্রদেশ ও মিজোরামের কেন্দ্রশাসিত অঞ্চলে বিস্তৃত। ৬ সেপ্টেম্বর ১৯৯৪ নাগাল্যান্ড বিশ্ববিদ্যালয় প্রতিষ্ঠার পর এনইএইচএউ এর এক্তিয়ার নাগাল্যান্ডের উপর বন্ধ হয়ে যায়। একইভাবে মিজোরাম বিশ্ববিদ্যালয় প্রতিষ্ঠার সাথে সাথে মিজোরামের উপর এনইএইচইউ এর এক্তিয়ার জুন ২০০১ সাল থেকে বন্ধ হয়ে যায়। এখন অরুণাচল প্রদেশেরও নিজস্ব বিশ্ববিদ্যালয় রয়েছে।

তথ্যসূত্র

বহিঃসংযোগ 

ভারতের কেন্দ্রীয় বিশ্ববিদ্যালয়
১৯৭৩-এ প্রতিষ্ঠিত শিক্ষাপ্রতিষ্ঠান